
Eselamu alejkum


Budući da je ***[islam](https://pitajucene.com/search/islam/questions/ "Pretraži pitanja o Islamu")*** pravedna ***[vjera](https://pitajucene.com/search/vjera/questions/ "Pretraži pitanja o vjeri")*** u svakom pogledu dal se onda muž treba uljepšavati svojoj ženi kao što se ona njemu uljepšava. da vas Allah nagradi


* 
* 
* 
* 
* 
* 
* 

 
Da li se muž treba uljepšavati svojoj ženi kao što se ona njemu uljepšava?

Ve alejkumus-Selam!


Pohvalno je muškarcu da se uljepša svojoj suprugi, kao što se ona njemu uljepšava imajući pri tome u vidu islamsku etiku i pazeći na granice, jer se muškarac i žena razlikuju po ovome pitanju. Muškarac se uljepšava, shodno mogućnostima: lijepim izgledom, čistim tijelom, uklanjanjem dlaka sa stidnog mjesta i ispod pazuha, rezanjem noktiju, lijepom odjećom, korištenjem misvaka, lijepog mirisa i sl. Ibn-Abbas je kazao: “Ja se volim uljepšati suprugi, kao što volim da se ona meni uljepša, zatim je proučio Ajet: ‘I one imaju isto toliko prava koliko i obaveza.’” (El-Bekare, 228. Citiranu predaju bilježe: Ibn-Džerir u Džamiul-bejan, 2/610/3765, Bejheki, 7/482 i Ibn-Ebi-Šejbe, 4/201-202.). Imam Ebu-Jusuf, poznati kadija i najprisniji učenik imama Ebu-Hanife je rekao: “Kao što volim da mi se moja supruga uljepša, tako i ona voli da se ja njoj uljepšam.” (Vidjeti: El-mebsut, 10/199.), a Allah najbolje zna.


Es-Selamu alejkum!


odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (2005)  

<https://islamskiedukativni.wordpress.com>


